Պիցցի (ֆուտբոլիստ)

Լուիս Միգուել Աֆոնսո Ֆերնանդես, ավելի հայտնի է որպես Պիցցի (, ), պորտուգալացի ֆուտբոլիստ, կենտրոնական կիսապաշտպան։ Հանդես է գալիս պորտուգալական «Բենֆիկայի» և Պորտուգալիայի ազգային հավաքականի կազմում։

Ակումբային կարիերա

Կարիերայի սկիզբը 
Պիցցին իր ֆուտբոլային կարիերան սկսել է «Բրագանսա» ֆուտբոլային ակումբի կազմում։ 2007 թվականին Պիցցին տեղափոխվել է «Բրագա»։

Իսպանիա 
2011 թվականի օգոստոսի 30-ին Պիցցին վարձակալական հիմունքներով տեղափոխվել է իսպանական «Ատլետիկո Մադրիդ»։ Լա Լիգայում նա իր դեբյուտը նշել է 2011 թվականի սեպտեմբերի 18-ին՝ «Ռասինգի» դեմ խաղում փոխարինելով Ռադամել Ֆալկաոյին։ Մրցաշրջանի վերջում իսպանական ակումբը ամբողջովին գնել է ֆուտբոլիստի տրանսֆերը։

2012/13 մրցաշրջանը Պիցցին հանդես է եկել «Դեպորտիվո Լա Կորունյա»-ի կազմում։ Նա թիմի կազմում մասնակցել է 35 հանդիպման՝ դառնալով 8 գոլի հեղինակ։

«Բենֆիկա» 
2013 թվականի հուլիսի 26-ին Պիցցին 6 միլիոն եվրոյի դիմաց տեղափոխվել է պորտուգալական «Բենֆիկա»։ Թիմի կազմում իր դեբյուտը Պիցցին նշել է 2014 թվականի հոկտեմբերի 5-ին՝ Պրիմեիրա Լիգայի շրջանակներում կայացած «Արոուկա»-ի դեմ խաղում։

Թիմի կազմում իր առաջին գոլը նա խփել է 2015 թվականի հունվարի 14-ին՝ Պորտուգալիայի լիգայի գավաթի խաղարկության երրորդ փուլի շրջանակներում կայացած «Արոուկայի» դեմ խաղում։ Հանդիպումն ավարտվել է 4-0 հաշվով։ Իսկ Պրիմեիրա Լիգայում նա իր առաջին գոլը խփել է 2015 թվականի փետրվարի 28-ին՝ «Էստրոիլի» դեմ խաղում (6-0)։

Միջազգային կարիերա 
Պորտուգալիայի ազգային հավաքականի կազմում իր դեբյուտը Պիցցին նշել է 2012 թվականի նոյեմբերի 14-ին՝ Գաբոնի հավաքականի դեմ խաղում։ Հենց այդ խաղում նա խփել է իր առաջին գոլը հավաքականի կազմում։

Վիճակագրություն

Միջազգային

Ձեռքբերումներ

Ակումբային 
 ՈւԵՖԱ Եվրոպայի լիգայի գավաթակիր - 2011/12
 Պորտուգալիայի չեմպիոն - 2014/15, 2015/16
 Պորտուգալիայի լիգայի գավաթակիր - 2014/15, 2015/16
 Պորտուգալիայի սուպերգավաթակիր - 2016

Անձնական 
 Պրիմեիրա լիգայի ամսվա լավագույն ֆուտբոլիստ - 2016 հոկտեմբեր, 2016 նոյեմբեր

Ծանոթագրություններ

Արտաքին հղումներ 
 Էջը «Բենֆիկայի» պաշտոնական կայքում 
 Էջը bdfutbol.com կայքում
 Էջը fpf.pt կայքում
 Էջը ՈՒԵՖԱ-ի պաշտոնական կայքում
 Էջը weltfussball.de կայքում
 Էջը foradejogo.net կայքում 

Բրագայի ֆուտբոլիստներ
Ատլետիկո Մադրիդի ֆուտբոլիստներ
Դեպորտիվո Լա Կորունյայի ֆուտբոլիստներ
Բենֆիկայի ֆուտբոլիստներ
Էսպանյոլի ֆուտբոլիստներ
Պորտուգալիայի հավաքականի ֆուտբոլիստներ
Ֆուտբոլի կիսապաշտպաններ
Պորտուգալացի ֆուտբոլիստներ
Պասուշ դե Ֆերեյրայի ֆուտբոլիստներ
Բրագանսայի ֆուտբոլիստներ
Լա Լիգայի ֆուտբոլիստներ